
LIETUVOS RESPUBLIKOS
UŽIMTUMO ĮSTATYMO NR. XII-2470 24 STRAIPSNIO PAKEITIMO
ĮSTATYMAS

2023 m.                               d. Nr.
Vilnius

1 straipsnis. 24 straipsnio pakeitimas
1. Pakeisti 24 straipsnio 1 dalies 1 punktą ir jį išdėstyti taip:
[bookmark: _GoBack]„2) atsiranda ne ilgesnės kaip 6 mėnesių trukmės terminuoti darbo santykiai ar darbo santykiams prilyginti teisiniai santykiai arba bedarbis pradeda individualią veiklą ir ją vykdo ne ilgiau kaip 6 mėnesius, išskyrus atvejus laikotarpiu, kai bedarbis gauna Nedarbo socialinio draudimo įstatymo 8 straipsnyje numatytas nedarbo draudimo išmokas septintą–devintą nedarbo draudimo išmokos mokėjimo mėnesį arba kai bedarbiui taikomas Nedarbo socialinio draudimo įstatymo 12 straipsnyje numatytas nedarbo draudimo išmokos mokėjimo pratęsimas;“.
2. Pakeisti 24 straipsnio 4 dalies 1 punktą ir jį išdėstyti taip:
„1) atsiranda neterminuoti arba ilgesnės kaip 6 mėnesių trukmės terminuoti darbo santykiai ar darbo santykiams prilyginti teisiniai santykiai, išskyrus dalyvavimą įdarbinimo subsidijuojant priemonėje, arba bedarbis pradeda vykdyti individualią veiklą ilgesnį kaip 6 mėnesių laikotarpį, arba įsteigia individualią įmonę, tampa mažosios bendrijos, tikrosios ūkinės bendrijos ar komanditinės ūkinės bendrijos nariu, arba atnaujina individualios įmonės, mažosios bendrijos, tikrosios ūkinės bendrijos ar komanditinės ūkinės bendrijos veiklą, kuri buvo laikinai nevykdoma, arba kitaip pradeda vykdyti šio įstatymo 7 straipsnyje nurodytą veiklą įsteigęs juridinį asmenį ar kitą organizacinę struktūrą arba veiklą, kitaip susijusią su veikla juridiniame asmenyje. Šiame punkte atsiradusios aplinkybės nesudaro prielaidų bedarbio statuso nutraukimui tais atvejais ir tuo laikotarpiu, kai bedarbis gauna Nedarbo socialinio draudimo įstatymo 8 straipsnyje numatytas nedarbo draudimo išmokas septintą–devintą nedarbo draudimo išmokos mokėjimo mėnesį arba kai bedarbiui taikomas Nedarbo socialinio draudimo įstatymo 12 straipsnyje numatytas nedarbo draudimo išmokos mokėjimo pratęsimas;“.

2 straipsnis. Įstatymo įsigaliojimas, įgyvendinimas ir taikymas
1. Šis įstatymas įsigalioja 2024 m. sausio 1 d.
2. Lietuvos Respublikos Vyriausybė, socialinės apsaugos ir darbo ministras, Užimtumo tarnybos prie Lietuvos Respublikos socialinės apsaugos ir darbo ministerijos direktorius iki 2023 m. 
gruodžio 31 d. priima šio įstatymo įgyvendinamuosius teisės aktus. 

Skelbiu šį Lietuvos Respublikos Seimo priimtą įstatymą.

